Pobačaj uskoro opet pred američkim Vrhovnim sudom
Vrhovni sud vjerojatno neće presuditi protivno više od trideset godina staroj odluci Roe vs. Wade, ali bi nove slučajeve mogao vratiti 
Više od tri desetljeća nakon povijesne presude američkog Vrhovnog suda u slučaju Roe versus Wade, u javnosti se i dalje vode rasprave o tome do kada i treba li uopće prekidati trudnoću abortusom. Ova je presuda veći dio Amerike podijelila u dva tabora, tabor 'za izbor' i tabor 'za život', inspiriravši pritom i masovni aktivizam Počelo je u Teksasu, u ožujku 1970, kada su dvojica mladih odvjetnika uložila tužbu u ime 25-godišnje Norme McCorvey, imenovane u tužbi pseudonimom 'Jane Roe'. Tužba se ticala važećih kaznenih zakona države Teksas, koji su zabranjivali pobačaj, osim u slučaju izravne opasnosti po život majke. Henry Wade je bio teksaški glavni tužitelj, koji je branio zakon o zabrani pobačaja. Panel od tri suca, nadležnog okružnog suda, presudio je u korist Jane Roe, ali je odbio proglasiti nevažećim teksaški zakon. I Jane Roe i Henry Wade podnijeli su žalbu Vrhovnom sudu. Odlukom od 7 'za' i 2 'protiv', devet sudaca Vrhovnog suda SAD presudilo je da vlade pojedinih američkih saveznih država nemaju ovlasti zabraniti pobačaj. Povijesna presuda iz 1973. godine ženama je pružila ustavom zajamčeno pravo da se podvrgnu pobačaju u ranom stadiju trudnoće. James Balkin, profesor ustavnog prava na Pravnom fakultetu Sveučilišta Yale, kaže da je negativna reakcija na presudu u slučaju Roe versus Wade nastupila gotovo trenutno, uglavnom od strane vjerskih i konzervativnih skupina. One su presudu doživjele kao posljedicu feminizma i aktivizma na planu prava homoseksualaca, koji su prije tridesetak odnosno četrdeset godina bili u zamahu. Američki konzervativci ovu presudu smatraju štetnom po tradicionalne vrijednosti i društvene institucije poput braka, obitelji i vjere. "Pokret za poništavanje presude u slučaju datira od trenutka kada je presuda donesena, ranih sedamdesetih. Dapače, presuda je pomogla u poticanju vrlo jake reakcije, koja je također bila i odgovor na seksualnu revoluciju i na homoseksualnost. Ista je reakcija pomogla u nastanku novih konzervativnih vjerskih pokreta tijekom osamdesetih i devedesetih godina" - objašnjava James Balkin. Reakcija na presudu Roe vs. Wade nastupila je skoro i na sudskoj sceni, u pojedinim saveznim državama. U posljednja tri desetljeća, više od 30 američkih saveznih država usvojilo je zakone koji ograničavaju pravo na pobačaj. Većina – odnosno anti-pobačaj – aktivista doživljava pobačaj kao oduzimanje nevinog života, koji, kako kažu, počinje s trenutkom začeća i stoga ga treba pravno zaštititi. Drugi pak aktivisti tvrde da presuda Vrhovnog suda krši prava pojedinih saveznih država, koja su im dana ustavom. Stavovi pobornika pobačaja – odnosno aktivista – podjednako su složeni. A, prema ispitivanjima javnog mnijenja, između 55 i 60 posto Amerikanaca protivi se zabrani pobačaja i smatra presudu u slučaju neophodnom zaštitom jednakosti žena i njihove osobne slobode. No, sve veći broj građana sklon je ograničavanju prava na pobačaj. James Belkin, sa Sveučilišta Yale, ističe da javnost ima međusobno suprotstavljene poglede na pobačaj: s jedne strane, građani žele zaštititi temeljno pravo, no, s druge, mnogi imaju i jake moralne nedoumice i žele da pobačaji budu što rjeđi. Neki stručnjaci kažu da velik dio nedoumica proizlazi iz novijih medicinskih dostignuća. Michael New, sa Sveučilišta Alabama State, kaže da su ultrazvučni prikazi javnosti pokazali kako su dobro razvijeni fetusi i u ranim stadijima trudnoće. On kaže da su znanost i tehnologija ojačali pozive onih koji fetusima žele pružiti neku vrstu pravne zaštite: "Ultrazvučna dijagnostika je jako uznapredovala u posljednjih 15, 20 godina. Budući roditelji često imaju prvu sliku svog djeteta i prije njegovog rođenja. Ultrazvučne slike bebe se nađu uramljene ili u lisnicama ... vidi ih se u časopisima i na televiziji. Činjenica da ljudi mogu vidjeti još nerođene bebe, činjenica da se na njima prepoznaju mnoge značajke novorođenčadi, sve je to povećalo broj ljudi koji su skloni pružanju pravne zaštite tim nerođenim bebama." Sjedinjene Države imaju jednu od najviših stopa pobačaja u industrijaliziranom svijetu: 24 posto svih trudnoća završi pobačajem. Od 1973. do 2002. zakonito je izvedeno više od 42 milijuna pobačaja. Protivnici pobačaja nadaju se preokrenuti taj trend nakon najnovijih promjena u sastavu Vrhovnog suda: novi predsjedatelj suda John Roberts, te sudac Samuel Alito – po mišljenju mnogih promatrača – okrenuli su odnos snaga u 5 prema 4 za konzervativniju stranu. A, pred sudom će se naći dva nova slučaja vezana uz pravo na pobačaj. Većina promatrača smatra da Vrhovni sud neće odbaciti svoju davnu presudu, ali da bi konkretne slučajeve mogao vratiti na raspravu u pojedine savezne države, što bitki oko pobačaja daje još mnogo godina života.